62019CO0757_INF
Sklep Sodišča (šesti senat) z dne 28. maja 2020 – Wallonische Region (Registracija vozila družbe nerezidentke)
(Zadeva C‑757/19)
„Predhodno odločanje – Člen 99 Poslovnika Sodišča – Člen 49 PDEU – Svoboda ustanavljanja – Cestni promet – Registracija motornih vozil – Voznik s prebivališčem v državi članici – Vozilo, registrirano v drugi državi članici – Vozilo, dano na voljo družbeniku in poslovodji gospodarske družbe s sedežem v tej drugi državi članici – Obveznost, da je v vozilu vedno dokaz o pravilnosti uporabe tega vozila – Sorazmernost“
Svoboda ustanavljanja – Omejitve – Oseba s prebivališčem na nacionalnem ozemlju, ki je družbenik in poslovodja družbe s sedežem v drugi državi članici – Uporaba vozila s tujo registrsko tablico – Nacionalna ureditev, ki pod grožnjo naložitve globe določa obveznost, da se na kraju samem predloži dokaz o pravilnosti njegove uporabe – Nedopustnost – Utemeljitev – Neobstoj – Kršitev načela sorazmernosti
(člen 49 PDEU)
(Glej točke 23, od 27 do 31, od 33 do 35 in izrek.)
Izrek
Člen 49 PDEU je treba razlagati tako, da nasprotuje ureditvi države članice, v skladu s katero se lahko oseba, ki ima prebivališče v tej državi, za vozilo, ki je registrirano v drugi državi članici in ki ga je dala na voljo družba s sedežem v tej drugi državi članici, katere družbenik in poslovodja je ta oseba, na izjemo od obveznosti, da vozila registrira v državi članici prebivališča, sklicuje le, če ima dokumente, ki dokazujejo, da zadevna oseba izpolnjuje pogoje za to izjemo, vedno s seboj v vozilu.